Venemaa püüab jätkuvalt peale suruda arusaama, et tänapäeva Eesti on N Liidu lagunemisel tekkinud uus riik. Mingit okupatsiooni polevat olnud ja tänapäeva Eestis väljakujunenud etniline olukord polevat okupantriigi N Liidu poolt läbiviidud sihiliku eestlastevastase poliitika tulemus. Paljude endiste kommunistide nägemuse järgi elas eesti rahvas kogu Stalini surma järgse aja kuni nn perstroikani õndsas nõukogude unes ja siis justkui oleksid ärganud tippkommunistid ja äratanud  rahva. Nii see ei olnud. N Liidu eesmärgiks oli nõukogude inimese kujundamine ja nõukogude rahva loomine, keeleks vene keel. Rahvused pidid kaduma. NLKP KK poliitbüroo poliitika elluviijateks Eestis olid kohalikud tippkommunistid.